ישיבת נתיב טפחות

ישיבת טפחות היא ישיבת הסדר במושב טפחות, שבמועצה אזורית מרום הגליל. ראש הישיבה הוא הרב אייל גריינר.

היסטוריה
מושב טפחות הוקם בשנת 1980. בשנת ה'תשס"א (2001) נוסדה הישיבה על ידי הרב אביגדור ויצמן והרב אייל גריינר העומד בראשותה מיום הקמתה ועד היום, מתוך מגמה לחזק את הנוכחות היהודית בגליל. 

בשנת 2008 הוקמה בישיבה שכונת קרוואנים לזוגות צעירים ע"ש רס"ן רועי ז"ל. השכונה משמשת את צוות הישיבה ואברכיה.

בשנת 2012 הונחה אבן הפנה להקמת בית המדרש בהשתתפות ידידי הישיבה, וביניהם הרב הלורד יונתן זקס ז"ל רבה הראשי של בריטניה דאז, מר קורט רוטשילד ז"ל ושותפים רבים.

בשנת 2015 נחנך מבנה בית המדרש וכיתות הלימוד של הישיבה. אולם בית המדרש נושא את שמו של הרב זקס ז"ל.

בשנת 2018 נחנכו 2 מבני מעונות חדשים.

כיום 
מאז הקמת הישיבה גדל המושב משלושים משפחות למאה כיום, כאשר רבות מהמשפחות שהצטרפו בשנים האחרונות הם בוגרי הישיבה ומשפחות שהגיעו בעקבות הישיבה. כיום נמצא הישוב בשלבים של הרחבה קהילתית של 115 מגרשים נוספים, ההרחבה הגדולה ביותר במגזר הכפרי בגליל.

בישיבה לומדים כיום 150 תלמידים המשלבים לימודי תורה ביחד עם שירות צבאי ופעילות קהילתית משמעותית ברחבי מרום הגליל.

לאור הצמיחה במספר התלמידים והאברכים לצד המחסור בדירות בטפחות, החלה הישיבה לשלוח אברכים לטבריה, שם הם פעילים בבתי כנסת והעברת שיעורים לתושבים.

לשנת הלימודים הקרובה (תשפ"ד) נרשמו מספר שיא של 50 תלמידים לשיעור א.

לימוד התורה בישיבה 

את הרוח המיוחדת שבבית המדרש מוביל ראש הישיבה יחד עם צוות הרמי"ם, כאשר בית המדרש מאופיין באווירה לימודית המבקשת לשלב בין הלכה לאגדה בין נגלה לנסתר ובין העמקה בתורה יחד עם בקשה לזכות ולהקיף את מרחבי התורה כולה.

דגש רב מושם בישיבה על השקידה והעמל יחד עם הקשבה פנימית למכלול כוחות חייו של התלמיד, לשם כך מושם בישיבה דגש רב על הקשר האישי בין הרמי"ם וראש הישיבה לבין התלמידים, יחד עם מגוון שיעורים שעוסקים בפיתוח ושכלול כוחות הנפש של כל לומד ולומד.

ככלל הישיבה חורטת על דגלה כמשימה ויעד להצליח ולגדל דורות של תלמידי חכמים ובני תורה אשר כדברי הנביא ישעיהו: "כל רואיהם יכירום כי הם זרע ברך ה'".

מרכז המתנדבים 

מתוך ההכרה בערך ההתנדבות והנשיאה בעול כחלק מבניין קומת האדם השלם, בישיבה ישנו מרכז מתנדבים המופעל על ידי התלמידים ומשפחות האברכים ופועל כל שבוע מזה 12 שנים. מפעולות מרכז המתנדבים:

 הפעלת גמ"ח של מנות מזון המחולק למשפחות נזקקות במתן בסתר בכל שבוע כבר.
 פרויקט ופרצת ע"ש פרידה ויהודה קליגמן ז"ל – תנועת ילדים לילדים בגילאי 6-12 אשר הוקמה מתוך הצורך לפעילות בלתי פורמלית לילדי מרום הגליל בשעות     אחה"צ. 
 פרויקט חבר לחיים – ביקורים אצל קשישים לשיח משותף וסיוע טכני בבתיהם.
 הקפה עלינו – סיוע למשפחות עם ילדים בעלי צרכים מיוחדים. הפוגה להורים בזמן שהמתנדבים מגיעים לפעילות בבית עם הילדים.
 מחנה קיץ לבני הנוער במרום הגליל – מחנה לגאסי. פועל מזה 6 שנים בהשתתפות 100 חניכים כל שנה.

בנוסף הישיבה חוכרת ומתחזקת מזה 8 שנים כרם זיתים בשטח של 70 דונם מתוך צורך שעלה לשמור על הקרקעות החקלאיות באזור. 

בתחום ההתיישבות, הישיבה לוקחת חלק משמעותי בהקמת הישוב היהודי הראשון בגליל מזה 30 שנה רמת ארבל ומלווה את הקמתו בשנה האחרונה.

כעת מתחילים בישיבה בבניית חדר אוכל ומטבח חדשים שיוכלו לתת מענה לכמות התלמידים הגדלה כ"י.

קישורים חיצוניים

 
 
 
 
 
 
 
 
 
 
 

מאגר השיעורים של הישיבה

ישראל: ישיבות
ישיבות ציוניות
הגליל התחתון
ישיבות הסדר